CELEX: 62009FN0047
Language: mt
Date: 2009-05-07 00:00:00
Title: Kawża F-47/09: Rikors ippreżentat fis- 7 ta’ Mejju 2009 — Fries Guggenheim vs CEDEFOP

4.7.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 153/52
            
         Rikors ippreżentat fis-7 ta’ Mejju 2009 — Fries Guggenheim vs CEDEFOP
   (Kawża F-47/09)
   2009/C 153/101
   Lingwa tal-kawża: Il-Franċiż
   
      Partijiet
   
   
      Rikorrent: Eric Mathias Fries Guggenheim (Liège, il-Belġju) (rappreżentant: L. Lucas, avukat)
   
      Konvenut: Iċ-Ċentru Ewropew għall-Iżvilupp ta’ Taħriġ Professjonali (CEDEFOP)
   
      Suġġett u deskrizzjoni tal-kawża
   
   L-annullament tad-deċiżjoni tas-CEDEFOP li ma jġeddidx il-kuntratt tar-rikorrent inkwantu membru tal-persunal temporanju u, fin-nuqqas tar-reintegrazzjoni tiegħu, il-kundanna tal-konvenut sabiex jagħtih kumpens għad-dannu morali subit.
   
      Talbiet tar-rikorrent
   
   
               —
            
            
               Jannulla d-deċiżjoni tas-7 ta’ Lulju 2008 tas-CEDEFOP li ma jġeddidx il-kuntratt tar-rikorrent u li tikkonferma li l-kariga tiegħu tintemm fil-15 ta’ Ottubru 2008;
            
         
               —
            
            
               Jannulla, safejn huwa meħtieġ, id-deċiżjoni tat-18 ta’ Lulju 2008 tas-CEDEFOP li tikkonferma l-imsemmija deċiżjoni, wara l-ittra tar-rikorrent tad-9 ta’ Lulju 2008 u l-laqgħa tiegħu tas-17 ta’ Lulju 2008 mar-rappreżentanti tal-persunal;
            
         
               —
            
            
               Jikkundanna lis-CEDEFOP, fin-nuqqas tar-reintegrazzjoni tiegħu, iħallas lir-rikorrent danni li l-ammont tagħhom jiġi ddeterminat mit-Tribunal għas-Servizz Pubbliku, bħala kumpens għad-dannu morali tiegħu;
            
         
               —
            
            
               Jippermetti lir-rikorrent, jekk jikkunsidra li dan ikun neċessarju, li jikkwantifika l-preġudizzju għall-karriera tiegħu u jekk le, jikkundanna lis-CEDEFOP iħallsu, fin-nuqqas tar-reintegrazzjoni tiegħu, danni li l-ammont tagħhom jiġi ddeterminat mit-Tribunal għas-Servizz Pubbliku;
            
         
               —
            
            
               Jikkundanna lis-CEDEFOP għall-ispejjeż.